*Tämä artikkeli käsittelee elokuvaa vuodelta 1961. Mullin mallin (Topsy-Turvy) on myös elokuva vuodelta 1999.*

**Mullin mallin** on suomalainen elokuva vuodelta 1961. Sen on tuottanut, kuvannut ja ohjannut Veikko Itkonen. Sen ensi-ilta oli Helsingissä 7. huhtikuuta 1961, jolloin sitä esitettiin Tuulensuussa ja Capitolissa.

Kun värielokuva *Iloinen Linnanmäki* (1960) aiheutti tuottajalleen Itkoselle pettymyksen, hän turvautui mustavalkoiseen materiaaliin ja pelkästään kotimaisiin "kaiken kansan naurattajiin", mutta laski taas väärin, sillä tämänkin yleisömenestys jäi vaatimattomaksi.

Elokuvan käsikirjoitus jatkoi Reino Helismaan tutulla tyylillä, joka oli saanut arvostelijoilta jo vuosia murskaavia arvioita. Esa Pakarinen palasi tässä elokuvassa jälleen Severi Suhosen rooliin. Spede Pasasen ura oli tuolloin voimakkaassa nousussa, ja hänellä oli jo näkyviä rooleja. 1950– ja 1960-lukujen vaihteen suosittu koomikko Osmo Pertola eli Kokemäen Uuno tekee elokuvassa lyhyeksi jääneen uransa ainoan elokuvaesiintymisen. Tyyliltään tämä elokuva on puhdasta rillumareita ja koostui lukuisista musiikkiesityksistä.

Aiheena on tyhjään hotelliin eksynyt työläisten joukko, joka muiden paikalla olevien kanssa esittää musiikkia ja hupinumeroita. Itkonen kuvasi itse kameralla, joka ei juuri liiku elokuvan edetessä. Kuvauspaikka on erämaahotellin alakerta. Helismaa teki sen jälkeen enää yhden käsikirjoituksen,.

Arviot
------

Aikalaisarvioissa vastaanotto oli yksimielisen kielteinen. Sisältöön ei juuri puututa, mutta esimerkiksi Heimo Kallio (*Uusi Aura*) toteaa, että jopa iskelmäketjuja katsoo mieluummin kuin tätä kuplettiketjua, sillä niissä on sentään silmänruokaa. Jaakko Tervasmäki (*Elokuva-Aitta*) huomauttaa että elokuva oli teknisesti hutaisu. Martti Savo (Modest Savtschenko, *Kansan Uutiset)* toteaa että kun esiintyjät ovat kuvan oikeassa laidassa, "vasemmalla puolella pääsevät oikeuksiinsa Royn yksinkertaisuudessaan nerokkaat (harmaa seinä) lavastukset".

Televisioesityksen yhteydessä arviot ovat saman suuntaisia. Erään kriitikon mukaan käsikirjoituksesta on turha etsiä tolkkua. Köykäistä viihdettä lähes paikallaan pysyvällä kameralla teatterimaisesti toteutettu elokuva on toisenkin arvion mukaan.

Näyttelijät
-----------

|  |  |  |
| --- | --- | --- |
|  Esa Pakarinen  | … |  Severi Suhonen
  |
|  Eemeli  | … |  Eemeli
  |
|  Leni Katajakoski  | … |  Anja
  |
|  Ville-Veikko Salminen  | … |  Ville
  |
|  Kokemäen Uuno  | … |  Kokemäen Uuno
  |
|  Spede Pasanen  | … |  keittiömies
  |
|  Matti Kuusla  | … |  keittiömies
  |
|  Pentti Nevaluoma  | … |  keittiömies
  |
|  Heimo Lepistö  | … |  Heikku, nuorisopastori
  |
|  Pentti Irjala  | … |  Topi, hotellin omistaja
  |
|  Reino Helismaa  | … |  Repe
  |
|  Matti Louhivuori  | … |  Matti
  |
|  Erkki Brandt  | … |  Saku / akrobaatti / Aatun ja Iitun kumppani
  |
|  Tatu Asumaniemi  | … |  tietyömies / akrobaatti / Aatu ja Iitu
  |
|  Matti Heiskanen  | … |  Kalle
  |
|  Aimo Paapio  | … |  Jopi, hotellin portieeri
  |
|  Toivo Gerdt  | … |  pomo
  |
|  Eero Manner  | … |  tietyömies
  |

Lähteet
-------

1. 1 2  *Mullin mallin* Elonetissä. Taustaa, viitattu 4.2.2014
2. ↑  Mullin mallin (1961) *Elokuvauutiset*.  18.03.2012.  Arkistoitu 7.11.2017. Viitattu 30.10.2017.
3. ↑  Arto Pajukallio, Elokuvat, Helsingin Sanomat 30.11.2010, sivu D 5
4. ↑  *Mullin mallin* Elonetissä. Lehdistöarvio, viitattu 4.2.2014
5. ↑  AL: *Mullin mallin* Päivän elokuvia, Tv-maailma, 39/2012 sivu 17
6. ↑  AP: *Mullin mallin*, Viikon elokuvia, Tv-maailma, 5/2014 sivu 11


|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Veikko Itkonen |
| --- |
|  |
| Pitkät elokuvat (ohjaus) | 

|  |  |
| --- | --- |
| 1940-luku | 
* Kohtalo johtaa meitä (1945)

 |
|  |
| 1950-luku | 
* Silmät hämärässä (1952)
* Maailman kaunein tyttö (1953)
* Rakastin sinua, Hilde (1954)
* Tyttö tuli taloon (1959)

 |
|  |
| 1960-luku | 
* Mullin mallin (1961)
* Voi veljet, mikä päivä! (1961)
* Vaarallista vapautta (1962)

 |

 |
|  |
| Dokumenttielokuvat (ohjaus) | 
* Tämän päivän Eurooppaa (1948)
* Tämän päivän Eurooppaa II (1948)
* Filmi filmistä (1949)
* Näin syntyi nykypäivä 1900–1950 (1951)
* Rahaa!! (1959)
* Valtionarkisto (1961)
* Lontoon suomalainen merimieskirkko (1976)

 |

 |